
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 12 octombrie 2005

Nr.29/377

A V I Z

asupra propunerii legislative pentru modificarea Legii nr.393/2004 privind Statutul aleşilor locali


Cu adresa nr. PLX 377, din 10 octombrie 2005, Comisia pentru învăţământ, ştiinţă, tineret şi sport a primit spre dezbatere şi avizare propunerea legislativă pentru modificarea Legii nr.393/2004 privind Statutul aleşilor locali.


În urma examinării, în şedinţa din 12 octombrie 2005, Comisia cu 16 voturi pentru şi două abţineri a hotărât să avizeze favorabil propunerea legislativă, cu următoarele amendamente:

1) La poziţia 4, alineatul 2 al articolului 9, să fie eliminat textul de la litera k;

2) La poziţia 7, alineatul 2 al articolului 28 se modifică şi va avea următorul cuprins: „Sunt exceptate de la suspendarea contractului de muncă sau a actului de numire cadrele didactice, precum şi cercetătorii ştiinţifici, oamenii de cultură şi artă”;
3) La poziţia 8, art.41, alineatele noi 11, 12 şi 13 se elimină.

Motivare:
· prevederea de la litera k este inacceptabilă, întrucât „mandatul câştigat prin vot popular nu poate pierdut prin voinţa unui grup”;

· denumirea generică de „cadre didactice” se referă la personalul didactic de la toate nivelurile;

· articolul 51 din Legea nr.393/2004 este acoperitor. În consecinţă prevederile de la pct.8 din propunerea legislativă nu îşi au sensul. 
                             PREŞEDINTE


 SECRETAR
                           Lia Olguţa Vasilescu                    Mihai Radan

